title: Sen to Chihiro no Kamikakushi
text: Sen to Chihiro no Kamikakushi (, lenn. Sen ha Chihiro diankadenn speredel ) a zo ur film tresadennoù-bev japanek aozet gant Hayao Miyazaki er studio Ghibli e 2001.
  
  Ar film-mañ eo an hini kentañ eus ur vro nann-saoznek en deus dastumet kement ha 200 milion a zolaroù e-maez ar Stadoù-Unanet. E Japan eo bet gwelet gant 23 milion a dud hag aet eo dreist Titanic a oa e penn renkadur an enkefiadoù brasañ.
  
  Istor 
  
  Chihiro, ur plac'h yaouank, a zo war an hent evit mont d'he di nevez, pa diviz he zad kemer un hent berroc'h. En em gavout a reont neuze dirak ur riboul. Daoust da klemmadennoù ar plac'hig ez a ar familh da welet petra 'zo en tu all. En em gavout a reont en ur gêriadenn goullo, met lec'h ma z' eus boued o c'hortoz debrerien. Krog a ra kerent Chihiro da zebriñ ha pa distro hi da welet anezho ez int bet cheñchet e moc'h.
  
  Klask a raio neuze ar plac'h yaouank da zieubiñ e gerent eus ar mallozh-se, ha dizoloiñ a ra ur bed iskis, leun a speredoù deuet da zistanañ e kreizenn gibelañ Yubaba, mestrez al lec'h. Sikouret e vo gant Haku, ur sorser kevrinus, deskard da Yubaba.
  
  Mouezhioù 
   Rumi Hiiragi : Chihiro
   Miyu Irino : Haku
   Mari Natsuki : Yubaba/Zeniba
   Bunta Sugawara : Kamaji
   Yasuko Sawaguchi : Mamm Chihiro
   Yumi Tamai : Lin
   Tatsuya Gashuin : Ar ran
  
  Prizioù 
   Arzh Aour ar film gwellañ e Festival Berlin 2002.
   Oscar ar gwellañ tresadenn-bev 2003.
   César 2003 er rann film gwellañ a estren-vro.
   BAFTA 2004 er rann film gwelañ en ur yezh all eget ar saozneg.
   Ur bern festivaloù sinema nebeutoc'h anavezet.
  
  Liammoù diavaez 
     war an Internet Movie Database
  
  Mangaoù
  Filmoù Japan